Jedinstveni upravni odjel Općine Brestovac temeljem članka 53. Zakona o održivom gospodarenju otpadom (NN br. 94/13 i 73/17 – pročišćeni tekst) i članka 30. Pravilnika o građevinskom otpadu i otpadu koji sadrži azbest (NN br. 69/16), objavljuje:

JAVNI POZIV

vlasnicima odnosno korisnicima građevina u kojima se nalazi

ugrađen azbest kao građevni materijal

Pozivaju se vlasnici/korisnici građevina u kojima se nalazi azbest, na području Općine Brestovac, da sukladno odredbi članka 18. Stavak 1. Pravilnika o građevnom otpadu i otpadu koji sadrži azbest (NN br. 69/16) dostave podatke o lokacijama tih građevina (kuće, garaže, pomoćni objekti, poljoprivredni objekti, gospodarski objekti i sl.), kao i podatke o procjeni količina, vrsti i stanju materijala za kojeg je izvjesno da će postati azbestni otpad.

Rok za prijavu je zaključno do 28.02.2019. godine dostavom popunjenog

i potpisanog obrasca prijave građevina u kojima se nalazi azbest.

Obrasci za prijavu građevina u kojima se nalazi azbest mogu se preuzeti na web stranici Općine Brestovac (www.brestovac.hr) ili u pisarnici.

Ispunjeni obrasci se mogu predati osobno u Općini Brestovac ili se mogu poslati poštom na adresu: Općina Brestovac, Jedinstveni upravni odjel,Požeška 76, 34 322 Brestovac. Obrasci se također mogu dostaviti i putem elektroničke pošte na opcina-brestovac@po.t-com.hr.hr

Prikupljeni podaci će se po isteku roka za prijavu proslijediti Fondu za zaštitu okoliša i energetsku učinkovitost, radi planiranja sustava gospodarenja građevnim otpadom koji sadrži azbest.

OPĆINA BRESTOVAC